
Tulad sa nakaraan, ginamit ang kagaganap na eleksyon para 
likhain ang ilusyong mayroong demokrasya sa bansa at silawin 
ang mamamayan sa mga demagohikong pangako, samutsaring 
palabas at pinamudmod na pera. Naging isa rin ito sa pinaka- 
marumi at pinakamagulong eleksyon. 

Ang eleksyong 2001 ay naging isa rin sa pinakamadugo sa 
kasaysayan ng bansa. Tulad ng dati, ang nagdaang eleksyon ay 
nagsilbing ekstensyon ng marahas na bangayan ng mga reaksyu- 
naryo. Ang igting ng labanan sa eleksyong ito ay salamin ng 
ibayong pagsidhi ng bangayang ito. Matindi rin ang karahasang 
dinanas ng mga progresibong pwersang lumahok sa eleksyon. Sa 
buong panahon ng kampanya, hindi kukulangin sa 12 coordinator 
at boluntir ng Bayan Muna ang iligal na inaresto, dinukot, tinakot, 
sinaktan o pinatay ng mga sundalo at pulis. 

Naisin mang gamitin ng mga reaksyunaryo ang eleksyon 
upang plantsahin ang kanilang mga tunggalian, anuman ang 
maging resulta nito'y nagsisilbing pundasyon para sa higit pang 
pagmamaniobrahan at marahas na pag-aagawan sa poder. 

Bahagyang nakaaangat sa eleksyon para sa Senado ang mga 
kandidato ng rehimeng Macapagal-Arroyo. Gayunman, lumilitaw na 
madaragdagan pa ang nananatiling malakas na pusisyon ng reaksyu- 
naryong oposisyong maka-Estrada sa Senado. Malakas din ang 
naipakikitang pagpupwesto ng kampong maka-Estrada sa Kongreso 
at mga lokal na pamahalaan. Nagkukumahog at nag-uunahan ang 
dalawang pangunahing kampo ng mga reaksyunaryong pulitiko at 
partido para dayain ang mga resulta ng nagdaang eleksyon at maka- 
mit ang mas mapagpasyang kalamangan sa katunggali. Maaaring 
itong magbunga ng kaguluhan at magpatindi sa kanilang bangayan. 

Patuloy ang pagkakaligalig ng pamumuno ng kampong Maca- 
pagal-Arroyo sa naghaharing estado at sistema. Hindi pa nalulu- 
bos ang proseso ng pag-uusig at paglilitis kina Estrada. Kasabay 
nito, nagsisikap na rin itong makipagkompromiso at makipag- 
tulungan sa kampong Estrada. Sa kabilang panig, gagamitin ng 
kampong Estrada at iba pang reaksyunaryong anti-Macapagal- 
Arroyo ang napagwagian nilang mga pusisyon bilang tuntungan 
para patuloy na hamunin at muli't muling tangkaing makipag- 
agawan ng poder sa kampong Macapagal-Arroyo, sa marahas o 
pailalim kundi man sa ligal na pamamaraan. Sa harap ng lahat ng 
mga ito, patuloy na malakas ang panawagan ng mga rebolusyo- 
naryong pwersa at ng mamamayan na parusahan si Estrada at 
mga kriminal niyang kasapakat. Matinding lalabanan ng mga 
rebolusyonaryo at progresibong pwersa at ng mamamayan ang 
mga kompromiso at konsesyong ibinibigay ngayon ng rehimen 
kay Estrada. Sa darating na panahon, tatampok ang kawalang- 
kakayahan ng naghaharing rehimen at ng buong naghaharing 
sistema na resolbahin ang tuluy-tuloy at papalalang krisis at 

kaguluhan sa reaksyunaryong puli- 
tika. 


WALANG MAKABU- 
luhang pakinabang ang 
mamamayan sa naga- 
nap na eleksyon. 
Patuloy ang pagha- 
haring pyudal at 
burukratang kapita- 
lista sa lahat ng antas ng pamahalaan 
at sistemang pampulitika sa bansa. 
Monopolisado ng mga kinatawan 
ng mga reaksyunaryong naghaha- 
ring uri at ng iba't ibang kampo 
at partido pulitikal nila ang mga 
panalo at iba pang pakinabang sa 
ganitong mga eleksyon. Sa ilalim 
ng reaksyunaryong sistema, mumo 
lamang ang ipinamumudmod ng 
mga reaksyunaryong pulitiko na 
maraming pera at “regalo” sa masa. 
Tiyak na mas malaki pa ang kaka- 
malin ng mga reaksyunaryong puli- 
tikong ito sa pamamagitan ng mala- 
kihang pangungurakot at panda- 
rambong minsang makaupo sila sa 
kapangyarihan. 

Sa pamamagitan ng puspusang 
pagsulong ng kilusan ng mga demok- 
ratiko at progresi-bong pwersa at 
paglakas ng organisadong hanay 
ng masa, nagkaroon ng munting 
puwang ang ilang progresibong 
pwersa at kinatawan ng mga organi- 
sasyon ng mamamayan na makala- 
hok at manalo sa eleksyon. Kabi- 
lang ang pakikibakang elektoral at 
parlamentaryo sa arsenal ng mga 
rebolusyonaryo. Subalit, sekundar- 
yo ito sa rebolusyonaryong pakiki- 
bakang armado, at maging sa hayag 
na kilusang masa. 

Ang malaking botng nakuha ng 
Bayan Muna sa eleksyong party- 
list ay nagsalamin ng mataas na 
prestihiyong natamo ng mga prog- 

resibong pwersa. Bunga ito sa ng 
puspusan at tuluy-tuloy na pakikiba- 
ka para sa kapakanan ng mamama- 
yan, at ng pakikibaka upang patal- 
sikin si Estrada. Gayunpaman, ang 
tatlong kinatawang pinahihintulu- 
tang makaupo sa kongreso ay sad- 
yang napakaliit at hindi makatitibag 
sa dominanteng pusisyon ng mga 
reaksyunaryong pulitiko na nag- 
tataguyod sa interes ng mga nagha- 
haring uri. 

Mahalagang mailinaw ang mga 
limitasyon ng pagkilos ng mga 
progresibo sa loob ng reaksyunar- 
yong parlamento at gubyerno. Ha- 
bang relatibong mababa pa ang 
antas ng rebolusyonaryong lakas at 
kapangyarihan, mananatiling mala- 
kas pa rin ang pag-iral at kapit 
sa masa ng luma't bulok na puli- 
tika. Napakaliit ng puwang sa loob 
ng reaksyunaryong sistema para 
pawiin ang kabulukan at katiwalian 
sa pamahalaan, baguhin ang siste- 
mama at kamtin ang mga repormang 
tunay na pakikinabangan ng mama- 
mayan. Kaalinsabay, naririyan ang 
maraming balakid. Kabilang dito 
ang maruming pulitika at ang pasis- 
tang mga atake at anti-komunistang 
red-baiting laban sa kanilang mga 
organisasyon at tauhan. 


May mahalagang papel ang elek- 
toral na pakikibaka at pagkilos sa loob 
ng reaksyunaryong parlamento para 
sa mga progresibo at demokratikong 
pwersa. Pundamental at pangunahing 
tungkulin natin dito na ilantad ang 
kabulukan at labanan ang reaksyu- 
naryong sistema mula sa loob, at ipa- 
hayag at ituro ang direksyon tungo sa 
rebolusyonaryong alternatiba. Kaa- 
linsabay, maaaring samantalahin ang 
mga puwang at pagkakataon para sa 
taktikal na kapakinabangan ng mama- 


mayan at ng progresibo at demokra- 
tikong kilusan. Ito, habang mahigpit 
na binabantayan at nilalabanan ang 
pang-aakit at paglamon sa kanila ng 
bulok na sistema. 


SA IBA PA RING MGA 
paraan, pinakina- 
bangan ng mga 
rebolusyonaryong 
pwersa ang mga 
kundisyong nilikha 
ng nagdaang reak- == 
syunaryong eleksyon. Ginamit ang 
iba't ibang pagkakataon upang 
patampukin ang mga isyu't kahili- 
ngan ng mamamayan, isulong ang 
armadong pakikibaka, palakasin 
ang rebolusyonaryong pwersa, pala- 
wakin ang nagkakaisang prente, at 
samantalahin at higit na palalain 
ang hidwaan sa hanay ng mga 
reaksyunaryo. 

Inilunsad ng Bagong Hukbong 
Bayan ang mga piling taktikal na 
opensiba. Ginamit ng rebolusyonar- 
yong kilusan sa mahusay na paraan 
ang pagkakataon upang pairalin at 
ipamalas ang kapangyarihang pam- 
pulitika nito at isakatuparan sa mga 
teritoryo nito ang mga rebolusyo- 
naryong patakaran, kabilang ang 
pagsingil ng access fee sa pagpasok 
ng mga reaksyunaryong pulitiko sa 
mga larangan at sonang gerilya. 
Pinarusahan ang mga despotikong 
pulitikong may mga utang na dugo 
sa rebolusyonaryong kilusan at sa 
mamamayan. Kaugnay nito, kai- 
langang paghandaan ang pananala- 
kay ng mga sandatahang pwersa ng 
estado sa mga larangang gerilya. 
Iniutos na nina Macapagal-Arroyo 
at DND Sec. Angelo Reyes ang 
paglulunsad ng mga atake sa BHB 
pagkatapos ng eleksyon. Umano'y 
pagganti ito sa mga pagpaparusa B 


3 


Sa ilalim ng bagong rehimen 


Mga ipinaglalaban 
ng manggagawang 


Pilipino 


lubog sa kumunoy ng kahirapan ang mga manggagawa. Sa £. 
abila nito, patuloy na ipinatutupad ng rehimeng Maca- || 
pagal-Arroyo ang mga patakarang nang-aapi at nagpapahirap 
sa mga manggagawa. Alinsunod sa imperyalistang “globali- 7 
sasyon”, patuloy ang pagtataguyod sa liberalisasyon, pribatisasyon 
at deregulasyon. Taliwas sa mahigpit na kahilingan ng mga mang- 
gagawa, ipinagpapatuloy lamang ni Macapagal-Arroyo ang anti- 
manggagawang programa ng pinatalsik na si Estrada. 


K ii. ng papatinding krisis sa ekonomya, ibayong lumu- f 

SA INILUNSAD NA PEOPLE'S 


Nananatiling P250 ang minimum 
na arawang sahod. Kulang na kulang 
ito kung ihahambing sa P418 (P501 
sa Metro Manila) kinakailangan sa 
bawat araw ng anim-kataong pamilya 
upang makapamuhay nang disente. 
Lalong nagpaliit sa kakarampot na 
ngang sahod ng mga manggagawa 
ang tuluy-tuloy na pagtaas ng presyo 
ng mga karaniwang bilihin. 

Tuluy-tuloy at malawakan ang 
tanggalan sa trabaho sa mga mang- 
gagawa tulad ng sa San Miguel Corp. 


at Toyota. Sa Gitnang Luzon, mahigit 
10,000 manggagawa ang tinanggal sa 
trabaho mula Enero hanggang Marso 
ng taong ito. Triple ang laki nito sa 
mga nasisante sa parehong panahon 
at lugar noong nakaraang taon. 

Walang tigil ang pandarahas sa 
piketlayn, tulad ng sa Cosmos, Mina's 
Transit at Yokohama Tires Philip- 
pines, Inc. Patuloy ang pag-atake sa 
karapatan ng mga manggagawa na 
mag-unyon at malayang maglahad 
ng mga hinaing. 


Dialogue with the NDFP noong 
Abril, inihapag ng mga manggagawa, 
sa pamamagitan ng Kilusang Mayo 
Uno, ang kanilang mga kahilingan. 
Dinaluhan din ito ng iba pang sektor at 
mga kinatawan ng gubyernong Maca- 
pagal-Arroyo. Iminungkahi ng mga 
manggagawa sa NDFP na gawing 
adyenda sa usapang pangkapayapaan 
ang sumusunod na kahilingang ipi- 
naglalaban nila: 

l1. Dagdagan ng P125 ang 
arawang sahod ng mga mangga- 


dat paniningil ng access fee na ginawa ng BHB sa 
panahon ng eleksyon. 

Ang higit pang mahalaga para sa rebolusyonaryong 
kilusan ay ang paglilinaw sa mamamayan na walang 
tunay at pangmatagalang makabuluhang matatamasa 
ang bayan sa naganap na eleksyon. Sa bawat pag- 
kakataon, sinikap ilinaw sa masa ang rebolusyonar- 
yong alternatibo sa umiiral na kaguluhan at krisis 
ng reaksyunaryong sistemang pampulitika. Lalo pa 
itong magiging malinaw pagkatapos ng eleksyon, sa 
paglaho ng mga demagohikong pangako ng mga puli- 
tiko at kawalan ng makabuluhang mga pakinabang na 

nakikita at natatamasa ng mamamayan. 

Matagal nang dumaraing ang mamamayan sa mga 
baryo at sakahan, mga pagawaan, at mga komunidad 
ng mga maralita sa lunsod. Lalong lumalakas ang 
paghuhumiyaw nila para sa tunay at pundamental na 
mga solusyon sa mga saligang problema ng bayan, 
laluna sa lumalalang kahirapan at kaapihan ng marali- 
tang mamamayan. 

Tanging ang rebolusyonaryong kilusan ang nasa 
katayuan na pamunuan at dalhin ang sambayanan sa 
landas ng tunay at pangmatagalang solusyon sa mga 
saligang suliranin ng bayan. 

gawa at ng P3,000 ang buwanang 
sweldo ng mga kawani ng gub- 
yerno; buwagin ang regional wage 
boards at ibalik ang pambansang 
minimum na sahod sa pamamagi- 
tan ng pagbabasura sa Wage Ratio- 
nalization Act of 1989. 

2. Itigil ang malawakang tang- 
galan at ibalik sa trabaho ang mga 
di-makatwiran at iligal na sinisante 
sa ilalim ng rehimeng Estrada 

3. Ibasura ang Department 
Order No. 10 ng DOLE at ipag- 
bawal ang kontraktwalisasyon, kas- 
walisasyon, agency hiring at iba 
pang patakarang nagdudulot ng 
kawalan ng seguridad sa trabaho ng 
mga manggagawa, 

4. Buwagin ang Technical Edu- 
cation and Skills Development 
Authority (TESDA) at ang iskema 
sa pag-aaprentis, at iba pang kaayu- 
san sa trabaho na nagbubukas sa 
pasahod na mas mababa sa mini- 
mum. 

5. Ibasura ang lahat ng kasong 
isinampa laban sa mga mang- 
gagawa, mga lider ng unyon at mga 
unyon kaugnay ng paggigiit ng mga 
demokratikong karapatan. 

6. Igalang ang ganap na pag- 
tatamasa ng mga karapatan sa 
pag-uunyon at mga demokratikong 
karapatan ng mga manggagawa 
(laluna sa economic zones), usigin 
ang mga upisyal ng gubyerno, 
pulis, militar at goons na lumala- 
bag sa karapatan ng mga mang- 
gagawa, pawalambisa ang mga 
kontra-manggagawang probisyon 
ng Labor Code 

7. Pawalambisa ang Executive 
Order 180 at kilalanin ang karapa- 
tan ng mga empleyado ng gubyerno 
na mag-organisa, kolektibong maki- 
pagtawaran at magwelga. 

8. Itigil ang pagsingil ng labis- 
labis na mga bayarin sa mga OFW 
at ibasura ang iba't ibang batas, 
kautusan at resolusyon na lalong 
nagpapabigat sa pasanin at nagpa- 
patindi sa komodipikasyon ng , 
mga migranteng Pilipino. 

9. Pagtibayin ng Sena- 
do at ganap na isakatu- 
paran ng gubyerno ng 
Pilipinas ang United Nations 
Convention for the Protection 
of Migrants, their Families 
and their Rights and Wel- 
fare. 

10. Patawan ng mab- 
igat na parusa ang lahat 
ng mga ahensya at indi- 
bidwal na nag-eempleyo 
ng mga batang mang- 
gagawa sa peligrosong 
mga industriya at yaong mga sang- 
kot sa sex trafficking ng kababaihan 
at mga batang Pilipino. 

11. Gumawa ng batas na mag- 
papatupad sa konstitusyunal na 
prinsipyo ng pantay-pantay na kara- 
patan sa trabaho, parusahan ang 
mga employer na kumukuha ng tra- 
bahador batay sa kasarian, kata- 
yuang sibil, edad, relihiyon at 
kuneksyong pulitikal. Parusahan 
yaong mga nagpapatupad ng mga 
anti-kababaihang patakaran sa pag- 
kuha ng empleyado. 

12. Itigil ang demolisyon ng 
mga tirahan ng mga manggagawa 
at iba pang maralitang lunsod mal- 
iban kung matitiyak na mayroon pa 
silang matitirahan at mapagkakaki- 
taan. 

13. Ibasura ang maka-negosyong 
programa sa pabahay ng dating admi- 
nistrasyong Estrada at magpatupad 
ng isang planado, komprehensibo at 
sustenableng programa sa pabahay 


para sa mga manggagawa at maral- 
itang tagalunsod. Pawalambisa ang 
kontra-mahirap na mga probisyon ng 
RA 279 o Urban Development Hous- 
ing Act (UDHA). 

14. Tiyakin ang sapat at mura, 


ub k kung di man libreng pagbibigay ng 


mga serbisyong panlipunan tulad 
ng tubig, kuryente, edukasyon 
at pagpapa-ospital laluna para 
sa mga walang trabaho at iba 

À \ pang maralitang lunsod. 
` 15. Ibasura ang misre- 
presentasyon ng reporma 
JN sa lupa bilang kusang 
' pagbebenta ng lupa o 
| mga sapi ng mga pangi- 
NN noong maylupa. Itigil ang 
Vu: arbitraryo at di-makataru- 
| ngang pagpapalayas sa mga 
magsasaka at manggagawang 
bukid bunga ng pagpapalit-gamit at 
tahasang pangangamkam ng lupa ng 
mga kumpanyang multinasyunal at 
mga lokal na negosyante at pangi- 
noong maylupa. Itaas ang arawang 
sahod ng mga manggagawang bukid 
at pagkalooban sila ng iba pang ayu- 

dang pang-ekonomya. 


MALAKING PAPEL ANG GINAM- 
panan ng mga manggagawa sa pag- 
papatalsik sa anti-manggagawang si 
Estrada. Nasa unahan sila ng pagla- 
ban bago pa man tuluyang malantad 
ang katiwalian ni Estrada. Noong 
Enero, dumagsa sa EDSA ang mala- 
king bilang ng mga manggagawa 
upang makiisa sa iba pang sektor 
laban sa tiwaling pangulo at kan- 
yang mga kasapakat. 

Bumuhos ang mga manggagawa 
at iba pang sektor sa iba't ibang 
lunsod sa bansa tulad ng Bacolod, 
Iloilo, Cebu, Naga, Baguio at iba pa 
upang ipagdiwang ang Pandaigdi- 
gang Araw ng Paggawa. Kasabay B 

Panayam 


kay Ka Roger 


ANG SUMUSUNOD AY MGA SIPI SA EMAIL INTERVIEW NI DELFIN Mal- 
lari ng Philippine Daily Inquirer noong Abril 2001 kay Gregorio 
“Ka Roger” Rosal, Pambansang Tagapagsalita ng Partido Komuni- 


sta ng Pilipinas. 


Delfin Mallari (DM): Ano ang 
nagtulak sa rebolusyonaryong 
kilusan upang hindi man tuwi- 
rang lumahok ay tila nagbibi- 
gay ngayon ng pagkakataon 
sa mga ligal na organisasyon 
na aktibong lumahok sa hala- 
lan? Noong una ay ibinaba- 
sura ninyo ang eleksyon 
bilang isa lang instrumento 
ng panloloko ng estado at 
ng mga naghaharing uri, suba- 
lit ngayon ay tila nagbago 
kayo ng pananaw. Ano ang 
dahilan? 

Ka Roger (KR): Katulad ng mga 
nagdaang eleksyon, ang darating 
na eleksyon ay nasa ilalim ng kon- 
trol ng mga naghaharing uri. Kaila- 
ngang ilantad ang reaksyunaryong 


katangian ng mga halalan sa ilalim 
ng umiiral na kaayusan at pawiin 
ang anumang ilusyon na malulutas 
ng mga ito ang mga saligang sulira- 
nin ng bayan. 

Ang Partido, ang hukbong 
bayan at ang mga lihim na rebolus- 
yonaryong organisasyon at alyansa, 
at maging ang mga kadre at pwersa 
nitong itinuturing ng estado na iligal 
at walang karapatang bumoto, ay 
hindi lumalahok sa mga reaksyu- 
naryong halalan. Ang itinataguyod 
ng mga rebolusyonaryong pwersa 
ay ang tunay na malayang halalan 
sa ilalim ng demokratikong gubyer- 
nong bayan. 

Gayunman, hindi ito taliwas 
bagamat sekundaryo sa armadong 
pamamaraan ang mga ligal na anyo 


ng pakikibaka upang ipaglaban ang 
pambansa at demokratikong interes 
ng mamamayan. Sa gayon, ang 
paglahok sa mga halalan ng mga 
progresibong organisasyon at kan- 
didato ay itinuturing ng Partido 
at rebolusyonaryong kilusan bilang 
isang mainam na bagay. 

Ang ilang pagkakataong maka- 
buluhang nakalalahok at nagpa- 
pakita ng magandang prospek sa 
eleksyon ang mga progresibong 
organisasyon at kandidato, tulad sa 
ngayon ng Bayan Muna, ay bunga 
hindi ng pagluluwag para sa kanila 
ng reaksyunaryong eleksyon kundi 
ng paglakas ng demokratikong 
kilusang masa. 

Gayunman, kailangang unawain 
ng lahat na kahit pa makaupo sa 
pwesto ang mga progresibo, hindi 
pahihintulutan ng mga reaksyu- 
naryo na ang umiiral na mapang- 
aping sistema ay mapalitan ng 
isang sistemang makatarungan at 
progresibo. Kung tutuusin, ang 
pinakamalaking magagawa ng mga 
progresibong upisyal sa loob ng 
reaksyunaryong parlamento ay ang 
igiit ang interes ng mamamayan 
at ilantad ang kabulukan ng nag- 
haharing sistema at ang kawalang- 
kakayahan nitong tugunan ang mga 
kahingian ng masang api at 
pinagsasamantalahan. 

DM: Naging laganap na naman 


4 ng pagpapahayag ng mga kahilingan, kinundena nila 
ang pagpupumilit ng kampo ni Estrada na makabalik sa 
poder. 

Inilunsad noong Abril 12 ang “Kalbaryo ng Mama- 
mayan sa Panahon ni Gloria” caravan na nilahukan 
ng mga manggagawa at ibang maralitang sektor. Hina- 
mon nila ang bagong rehimen na lutasin ang mga bata- 
yang problema at kilalanin ang mga demokratikong 
karapatan ng mga api't naghihirap na mamamayan. 

Patuloy ang pagsulong ng mga pang-ekonomya 
at pampulitikang pakikibaka ng mga manggagawa. 
Mahigpit nilang iginigiit ang kanilang kagyat at pang- 
matagalang kahilingan. Sumusulong ang pakikibaka 
ng mga manggagawa sa harap ng papalalim na krisis. 
Habang tumitindi ang pagsasamantala sa kanila ng 
mga kapitalista at ng rehimen, lalong tumatatag ang 
kapasyahan ng mga manggagawa na ipaglaban ang 
kanilang kapakanan at mga karapatan. 

ang koleksyon ng inyong tina- 
tawag na “permit to campaign 
fees” sa inyong mga kontro- 
ladong lugar, may mga nag- 
papalagay na isa itong hindi 
makatwirang praktika ng BHB, 
lalo't higit ngayon na may mga 
sinusuportahan na kayong 
partido at mga kandi- 
dato. 

Kaugnay pa rin 

dito Ka Roger, may 
mga pagkakataon po 
ba na nagbigay kayo 
ng pahintulot sa 
ibang kandidato na 
makapangampanya 
sa loob ng inyong 
mga kontroladong 
lugar kahit na hindi 
na tumubos ng per- 
miso? 
KR: Ang paniningil para sa “permit 
to campaign” ay wastong paggamit 
ng pampulitikang kapangyarihan at 
karapatang pang-estado ng rebo- 
lusyonaryong kilusan. Isinasakatu- 
paran ito bilang pagtatanggol sa 
integridad ng mga teritoryong nasa 
kontrol ng demokratikong gubyer- 
nong bayan. 

Ang karapatang ito ay gina- 
gamit din upang sagkaan ang mga 
sagadsaring kontra-rebolusyonaryo 
at anti-mamamayang pulitiko na 
makapanlinlang at makahawak ng 
kapangyarihang pampulitika. 

Lahat ng mga pulitikong nais 
mangampanya sa mga teritoryong 
nasa kontrol ng demokratikong 
gubyernong bayan ay kailangang 
may “permit to campaign”. Pero, 
pinag-iiba syempre ang mga reak- 
syunaryo at mga kaibigan. Hindi 
sinisingil ng kabayaran para sa 
“permit to campaign” ang mga 

progresibong kandidato. Bahagi ito 
ng aplikasyon ng patakaran ng nag- 
kakaisang prente sa mga usapin 
kaugnay ng halalan. 

DM: Sinasabi rin na ang 
praktikang ito ng BHB ang 
siyang parang nagtutulak sa 
mga mahahalal na upisyal 


DM: Sinasabi ng kabilang 
grupo, partikular mula sa mga 
grupo na identified sa yuma- 
ong Popoy Lagman, sa inyo 
raw paglahok ngayon sa hala- 
lan, sa pamamagitan ng Bayan 
Muna, ay minsan pa nilang 
pinatunayan na sila ang wasto 


Ang ilang pagkakataong makabuluhang 
nakalalahok at nagpapakita ng magandang 


ng bayan na gumawa ng 
pagnanakaw sa pamahalaan 
upang makabawi sa nagastos 
sa halalan, kasama na dito 
ang ibinayad sa “permit to 
campaign fees”. Pwede ba, Ka 
Roger, na humingi sa inyo ng 
paliwanag tungkol sa bagay 
na ito? 

KR: Ang totoo”y napakaliit lamang 
na bahagi ng kabuuang gastos sa 
halalan ang ibinabayad ng mga 
bulok at reaksyunaryong pulitiko 
sa “permit to campaign”. Sa ating 
karanasan, singilin man o hindi ng 
BHB ang mga bulok at reaksyu- 
naryong pulitikong ito, gagamitin 
pa rin nila ang pwesto sa burukra- 
sya upang magkamal ng yaman at 
gamitin ang mga pribilehiyo para sa 
iba't ibang pakinabang. Kaya nga't 
nakahanda silang gumastos nang 
napakalaki, at higit pa rito, maki- 
pagpatayan, para lamang makuha 
nila ang poder. 


prospek sa eleksyon ang mga progresibong 
organisasyon at kandidato... ay bunga hindi ng 
pagluluwag para sa kanila ng reaksyunaryong 
eleksyon kundi ng paglakas ng 
demokratikong kilusang masa. 


J3) 


dahil noon pa daw sila luma- 
hok sa eleksyon. In the sense, 
nanggaya na lang daw kayo. 
KR: Magkaibang-magkaiba ang 
pagtitimbang at paggagamit ng Par- 
tido at pambansa-demokratikong 
rebolusyonaryong kilusan sa mga 
halalan at parlamentaryong paraan 
ng pakikibaka. Samantalang kini- 
kilala ng Partido ang mga ito bilang 
sekundaryong paraan sa pakikibaka, 
mahigpit itong isinasakonteksto ng 
Partido at rebolusyonaryong kilusan 
sa balangkas ng matagalang dig- 
mang bayan at sa armadong pakiki- 
baka bilang pangunahing paraan ng 
pakikibaka. 

Sa kabilang panig, ang mga 
rebisyunistang taksil, tulad nina 
Popoy ay bumaling-baling mula 
sobrang-Kaliwang insureksyunismo 
tungo sa Kanang parlamentarismo. 
Nananaginip sila nang gising sa 
pag-aakalang ang kapangyarihan ng 
estado ay hahayaan na lamang ng B 


Muling pagbubukas ng usapang 
pangkapayapaan sa pagitan ng NDFP 
at GRP, matagumpay na idinaos 


4 mga reaksyunaryong naghaharing 
uri na mapasakamay ng mga napag- 
sasamantalahan at naaaping uri sa 
pamamagitan lamang ng halalan. 
DM: Bagamat, batid kong wala 
pang kongkretong dahilan 
upang ihinto ang ganitong 
uri ng taktika sa pakikibaka, 
gusto ko pa ring malaman 
mula sa inyo bilang tagapag- 
salita ng Partido at ng hukbo, 
kung paano ninyo tinitingnan 
ang naging karanasan ninyo 
sa dalawang bihag digma, si 
Martin at Buan? 

KR: Ang matagalang panganga- 
laga ng BHB kina Chief Inspector 
Martin at Major Buan ay nagpapa- 
kita sa kakayahan ng BHB na 
walang taning na pangalagaan ang 
mga bihag ng digma alinsunod sa 
internasyunal na makataong batas, 
mga alituntunin ng digma at sa 

Pinangungunahan ni 
Kasamang Luis Jaland- 
oni ang NDFP Negotiating 
Panel na kinabibilangan din 
nina Kasamang Fidel V. Agca- 
oili at Kasamang Coni Ledesma. 
Pinamumunuan ni dating Justice 
Sec. Silvestre Bello III ang panel 
ng GRP, na kinabibilangan din nina 


sariling patakaran ng makataong 
pagtrato sa mga bihag ng digma, 
kahit panay ang paglulunsad ng 
mga rescue at regular na operasyon 
ng AFP at PNP laban sa BHB at sa 
baseng masa nito. 

Ang pagkasawi ni PCI Martin 
at ang pagpapalaya kay Major Buan 
ay nagpapakita sa dalawang mag- 
kaibang paraan, na ang ligtas at 
maayos na pagpapalaya sa mga bihag 
ng digma ay maisasagawa lamang sa 
pamamagitan ng negosasyon. 

DM: Paano ninyo tinitingnan 
ang mga huling development 
sa gumugulong na usapang 
pangkapayapaan? 

KR: Ang mga saligang pagbabagong 
minimithi ng Partido, BHB at buong 
rebolusyonaryong kilusan ay hindi 
makakamit kung walang armadong 
pakikibaka at kung hindi ito ang 
pangunahing paraan sa paglaban. 


pangkapayapaan sa pagitan ng National Democratic Front 
of the Philippines (NDFP) at Gubyerno ng Republika ng 
Pilipinas (GRP) noong Abril 27-30 sa Oslo, Norway. 


M atagumpay ang muling pagbubukas ng pormal na usapang 


Agrarian Reform Sec. Hernani Bra- 
ganza at Atty. Rene Sarmiento. 
Pangunahing tinalakay sa mu- 
ling pagbubukas ng negosasyong 
pangkapayapaan ang pagsasaka- 
tuparan ng Comprehensive Agree- 
ment on Respect for Human Rights 
and International Humanitarian 
Law o CARHRIHL at ang mga bp 


Seryoso ang Partido, ang BHB 
at ang rebolusyonaryong kilusan 
sa pagpasok sa usapang pangkapa- 
yapaan sa hangaring mabigyang- 
atensyon ang mga saligang suliranin 
ng mamamayang Pilipino na siyang 
nasa likod ng kasalukuyang arma- 
dong tunggalian. Gayunpaman, 
nakasisira sa diwa at mahusay na 
daloy ng usapang pangkapayapaan 
ang mga maniobra at maruruming 
taktika ng mga militarista kabilang 
ang adelantadong paglalabas ng 
usapin ng “national ceasefire”. 

Asahan nating daraan pa ang 
usapang pangkapayapaan sa mara- 
ming liko't ikot. Naririyan din ang 
posibilidad na mauntol at mabigo 
ito laluna't magiit at namamayani 
sa loob ng gubyernong Macapagal- 
Arroyo ang mga militarista. Sila 
ang pangunahing banta sa usapang 
pangkapayapaan. 

Ibahagi ang inyong mga 
karanasan sa pakikibaka 


imula sa isyung ito, ang Mga Ulat Koresponsal ay magiging 

regular na seksyon ng AB. Ilalathala rito ang mga karanasan 

ng mga rebolusyonaryong pwersa sa pagsusulong ng arma- 
dong pakikibaka, rebolusyong agraryo, pagtatayo ng baseng masa, 
mga pakikibakang masa, pakikipagkaisang prente at iba pang 
linya ng gawain. Hinihikayat ang lahat ng yunit ng Partido mula 
batayang antas na ibahagi ang kanilang mga karanasan sa pagkilos 
sa hanay ng mga magsasaka, manggagawa, maralitang lunsod, 
pambansang minorya, kababaihan, kabataan, mga bata at iba pang 


demokratikong sektor. 


< mungkahing hakbangin ng kabu- 
tihang-loob at pagbubuo ng kum- 
pyansa (goodwill and confidence- 
building measures) ng magkabilang 
panig. Pinag-usapan din ang kon- 
dukta ng pagtalakay sa Comprehensive 
Agreement on Social and Economic 
Reforms (CASER), ang susunod na 
paksa sa substantibong adyenda ng 
usapang pangkapayapaan. 


SA GITNA NG MASALIMUOT NA 
talakayan, iginiit ng NDFP na nara- 
rapat nang kagyat na isakatuparan 
ang CARHRIHL upang magsilbi 
itong sandata ng mamamayang Pili- 
pino laban sa mga paglabag sa 
karapatang-tao. Kaugnay nito, hini- 
ling ng NDFP na kagyat nang ipatu- 
pad ng GRP ang sumusunod na 
probisyon: (1) pagpapalaya sa mga 
bilanggong pulitikal, (2) indem- 
nipikasyon sa mga biktima ng batas 
miltar, (3) pagrepaso at pagbasura 
sa mga mapanupil na batas, at 
(4) pagtigil sa mga mapanalantang 

operasyon at kampanyang militar. 

Gayundin, ipinahayag ng NDFP 
na ituturing nitong hakbangin ng 
kabutihang loob at pagbubuo ng 
kumpyansa kung ipatutupad ng 
GRP ang (1) P125 na pangka- 
lahatang pagtataas ng sahod ng 
mga manggagawa sa buong bansa, 
(2) pagpapabalik sa mga sapilitang 
pinalikas (internal refugees) sa 
kani-kanilang mga tahanan, (3) pag- 
apruba at pagpapatupad sa EO 10, 
na nagbabawal sa municipal waters 
ng malalaking bangkang pangisda, 
lalo yaong dayuhan, at iba pa. 


PANIMULA NANG NAGPULONG ANG 
Reciprocal Working Committee para 
sa SER. Napagkasunduan ng bawat 
panig ang pagbubuo ng kani- 
kanilang mga subkomite. Ang mga 
ito'y maaaring magpulong nang 
impormal at magdaos ng magka- 
kahiwalay o magkasanib na mga 
pampublikong pagdinig sa Pilipinas 
bilang paghahanda para sa mga 


aktwal na pagpupulong para sa 
SER. 

Nagkasundo rin ang NDFP at 
GRP na idaraos ang susunod na 
serye ng mga usapan sa Hunyo 
9-15. Batay sa mainit na pagtanggap 
at karanasan ng Norway sa pagta- 
guyod sa mga negosasyong pang- 
kapayapaan, pinagtibay ng dalawang 
panig ang mungkahing doon na pat- 
uloy na idaos ang negosasyon. 


TINATANAW NG NDFP NA MAGIGING 
mahirap ang pagsusulong ng usa- 
pang pangkapayapaan. Ayon sa 
tagapangulo nitong si Kasamang 
Mariano Orosa, sadyang mas mab- 
igat at mas kumplikado kaysa sa 
mga nagdaang usapan ang usapin 
ng pagpapatupad ng CARHRIHL at 
pagbubuo ng CASER. Sa kabilang 
banda, aniya, mas makabuluhan 
ang pakinabang na pwedeng maka- 
mit dito ng mamamayang labis na 
naghihirap, pinagsasamantalahan at 
inaapi. 


Laban sa pandarambong 


sa yaman ng 


SA PANGUNGUNA NG CORDILLERA PEOPLE'S ALLIANCE aa IPI- 


Kordilyera 


nagdiwang sa ika-17 Araw ng Kordilyera ang magiting na ,,... 


kasaysayan ng mamamayan ng Kordilyera sa pagtatang- 
gol sa kanilang lupang ninuno, buhay, kabuhayan at wy 


kayamanan at sa pagsusulong ng pakikibaka para sa MA 


pambansang kalayaan at demokrasya. Idi- 
naos ang pagdiriwang nitong Abril 24 sa 


Mankayan, Benguet. 


Gayundin, naglunsad ng mga 
paggunita sa mga sonang gerilya 
ang Bagong Hukbong Bayan at iba't 
ibang organisasyong masa sa ilalim 
ng Cordillera People's Democratic 
Front (CPDF). 

Sa pahayag ng CPDE, sinabi 
nitong akmang-akma ang tema ng 
Araw ng Kordilyera ngayong taon 
na: “Labanan ang pandarambong 
sa lupa at rekurso ng katutubong 
mamamayan! Isulong ang pulitika 
ng pagbabago upang kamtin ang 
mga hinahangad ng mamamayan!” 

Ayon sa CPDE sa kabila ng pag- 
kakaluklok ng bagong presidente, 
patuloy na nilalapastangan ng reak- 
syunaryong estado ang karapatan 
sa pagpapasya-sa-sarili ng mama- 
mayan ng Kordilyera. Bilang mga 
Pilipino, pinapasan nila ang tat- 
long batayang suliranin ng imperya- 
lismo, pyudalismo at burukratang 
kapitalismo. Bilang pambansang 
minorya, pinapasan din nila ang 
partikular na problema ng pamban- 
sang pang--api. 

Walang pagbabago sa mga suli- 

raning kinakaharap ng mga taga- 
Kordilyera at buong sambayanang 
Pilipino. Anang CPDF, ni isang saglit 
ay hindi tinantanan ng mga kaaway 
ng mamamayan ng Kordilyera at ng 
buong sambayanang Pilipino ang 
pagsasamantala at pagpapahirap sa 
kanila. Sa esensya, ipinagpapatuloy 
ng rehimeng Macapagal-Arroyo 
ang tunguhin ng lahat ng naunang 
rehimen. 

Tinuligsa ng CPDF ang reak- 
syunaryong dalawahang taktika ng 
rehimeng BMacapagal-Arroyo--sa 
isang banda'y inaamo ang mama- 
mayan ng Kordilyera sa pamamagi- 
tan ng pagpunta sa ilang sentrong 
bayan ng rehiyon at pagpapatupad 
ng mga proyektong pampasiklab 
(impact projects), sa kabilang banda 
nama'y ipinagpapatuloy ng militar 
sa ilalim ng bagong rehimen ang 
paghahasik ng lagim, laluna sa Ka- 
linga at Abra. 

Tinukoy ng CPDF ang haras- 
ment kamakailan sa mga organisas- 
yon ng mamamayan sa Mankayan 
na lumalaban sa operasyon ng 


Les Consolidated Mining Co. 
Ang naturang kumpanya sa pag- 
mimina na pag-aari ng mga 
imperyalista at burges kumprador. 
Ipinagpapatuloy din ng rehimen 
ang pagtatayo ng San Roque Dam 
at ang pagpapatupad ng iba pang 
patakaran at programang nagdudu- 
lot ng malawak at matinding pin- 
sala sa mamamayan ng Kordilyera. 

Sa kabilang banda, ang CPA 
bilang pinakamalaki at pinaka- 
organisadong ligal na demokrati- 
kong alyansa ng batayang masa 
at iba pang sektor sa Kordilyera 
ay nangunguna sa paglulunsad ng 
mga pakikibaka laban sa mga kon- 
tra-mamamayang pakana tulad ng 
mga minahan, mga dam, pagtotroso, 
komersyalisasyon ng agrikultura, 
mga geothermal plant, mega-tour- 
ism projects at iba pang proyektong 
sumasalanta at sumasaid sa likas 
na yaman ng rehiyon. Pinangu- 
ngunahan nito ang pagpupukaw sa 
mamamayan upang maging mas 
mulat sila sa kanilang mga karapa- 
tan. > 

Mamamayan 

sa Gitnang 
Kabisayaan, 
masiglang lumahok 


sa pakikibakang anti-Estrada 


KAISA NG BUONG SAMBAYANAN, IPINAGDIWANG NG REBOLUSYO- 
naryong kilusan at mamamayan sa Gitnang Kabisayaan ang 
matagumpay na pagpapatalsik sa rehimeng Estrada noong Enero. 
Kasabay ng dambuhalang pagkilos sa EDSA at sa iba't ibang sen- 
trong lunsod sa Pilipinas sa panahong iyon, naglunsad ng higanteng 
mga aksyong masa ang mga progresibong pwersa at mamamayan sa 
rehiyon sa loob ng apat na araw. Nahigitan ng mga aksyong protes- 
tang ito ang laki at igting ng mga pagkilos sa rehiyon sa huling mga 


araw ng diktadurang Marcos. 


pwersa. Pinanday nila ang pinaka- 
malawak na pagkakaisa ng mama- 
mayan sa pamamagitan ng kumon 
at koordinadong mga pagkilos at 
pormal at di pormal na mga organi- 
sasyon. Sa kalauna'y humantong 
ang mga ito sa papalaking pagkilos 
sa antas lunsod, prubinsya at rehi- 
yon, kasabay ng mga pambansang 
pagkilos. 

Sa kasalukuyan, puspusan ang 
pagsisikap ng mga rebolusyonar- 
yong pwersa sa rehiyon na kon- 


Ayon sa Pakigbisog, rebolusyo- 
naryong pangmasang pahayagan ng 
Gitnang Kabisayaan, rumurok sa 
50,000 ang nagtipon sa sentro ng 
Cebu City noong hapon ng Enero 
19. Ang pamunuan at lokal na mga 
pwersa ng AFP at PNP, gayundin 


< Kaakibat ng rumaragasang demokratikong kilu- 


ang ilang pulitiko sa rehiyon, ay 
nahikayat ng laki ng pagtitipon na 
talikuran si Estrada at ang kanyang 
rehimen. 

Ang malalaking demonstras- 
yong ito ay naging posible bunga 
ng puspusang paghahanda ng mga 


solidahin ang mga tagumpay na 
nakamit sa malapad na prenteng 
anti-Estrada. Kasabay nito, tuluy- 
tuloy na isinusulong ng mga 
rebolusyonaryong pwersa ang pag- 
lulubos ng pakikibaka laban sa 
pangkating Estrada. > 


Roque Dam, sa mga minahan, mga pakikibaka laban 


sang masa na patuloy na lumalakas taun-taon, nagpupu- 
nyagi ang CPDF sa paglulunsad ng digmang bayan, ng 
makatarungang digmang rebolusyonaryo upang tuluy- 
ang makapamayani ang mamamayan at makapagpasya 
hinggil sa kanilang kahihinatnan sa ekonomya, pulitika, 
lipunan at kultura. 

Ang pambansa-demokratikong kilusang masa ng 
mamamayan ng Kordilyera, kapwa armado at di- 
armado, ay may matutunghayang mayayaman at maha- 
halagang aral mula sa di mabilang na pakikibaka ng 
mamamayang Kordilyera—ang pakikibaka laban sa 
Chico Dam, sa Cellophil Resources Corp., sa San 

sa militarisasyon sa mga baryo at marami pang iba. Sa 
pagtataguyod ng mga aral mula sa mga pakikibakang 
ito, naiiwasan ang mga pagkakamali at nakabubuo ng 
epektibong taktika sa pagpapalakas ng kilusang masa 
at pakikipagkaisang prente at makakamit ang malalaki 
pang tagumpay. 

Nanawagan ang CPDF para sa pagpupunyagi 
upang iangat ang pakikibaka para sa pambansang pag- 
papasya-sa-sarili at demokrasya sa mas mataas pang 
antas. Anang CPDF: “Gawing pangmatagalang inspi- 
rasyon nating lahat ang mga sakripisyo ng ating mga 
ninuno at ang dugo ng ating mga martir.” 

Mga pagpaparusa 
ng BHB sa Hilagang 
Mindanao, ipinaliwanag 


IPINALIWANAG KAMAKAILAN NG FR. FRANK NAVARRO COMMAND 
(FFNC) ng BHB-Hilagang Mindanao ang parusang kamatayang 
iginawad kay Mayor Lope Asis ng Bayugan, Agusan del 
Sur noong Abril 17 at kay Oscar Torralba, dating alkalde 
ng bayan ng La Paz sa kaparehong prubinsya noong 

Abril 21. Sa magkahiwalay na pahayag na ipinaabot sa 
AB, inisa-isa ni Ka Bagani Dagohoy Bonifacio, taga- 


Bayugan kundi maging sa Caraga 
Region. Isa rin siyang warlord. 
Nagkakanlong siya ng berdugong 
armadong goons at kinukunsinte 
niya ang mga abusadong pulis sa 
Bayugan. Marami rin umanong 
kaso si Asis ng pagpapapatay ng 
mga inosenteng sibilyan. Bilang al- 
kalde, malaki ang ninakaw ni Asis 
mula sa pondong publiko. 
Pinarusahan naman ng FFNC 
si Oscar Torralba sa sumusunod na 
batayan: pagpapapatay kay Fr. Mark 
Estorba na siyang nagbunyag sa 
iligal na pagtotroso ni Tor- 
ralba noong 1988 
sa Butuan 


pagsalita ng FFNC, ang mga krimen ng dalawa. 


Ani Kasamang Bonifacio, si ang pambobomba 


Asis ay may mabibigat na krimen sa Bayugan. 
laban sa mamamayan ng Bayugan Dagdag pa 
at sa rebolusyon. Aktibo siya sa ni Kasamang 
mga kontra-rebolusyonaryong kam- Bonifacio, 
panya sapul pa nang siya'y sun- malaki ang 


dalo hanggang sa naging alkalde. kinita ni 
Pasimuno siya sa pagtatayo ng Asis sa ne- 
mga lambat-paniktik at pagmaman- gosyo sa iligal 
tine ng mapang-abusong CAFGU. na droga. 


Sinuportahan niya ang mababangis 
na operasyong militar kabilang 


aniya, 


< Kaugnay nito, tiniyak ng Arnulfo Ortiz Regional 
Operational Command ng Bagong Hukbong Bayan ang 
kakayahan nitong ilunsad ang mga kinakailangang tak- 
tikal na opensiba upang parusahan ang pinakapusakal 
na kakutsaba ng rehimeng Estrada sa rehiyon. Kasama 
rito ang mga kasabwat sa hweteng at iba pang kriminal 
na sindikato ni Estrada at yaong mga sangkot sa mala- 
kihang korapsyon at anomalya mula sa mga kikbak at 
suhol ng mga maka-imperyalistang proyekto sa rehiyon. 
Sa panahon ng rehimeng Macapagal-Arroyo, patuloy na 
isusulong ng Partido, hukbong bayan at rebolusyonar- 
yong pwersa sa rehiyon ang matagalang digmang bayan 
at pinalalakas ang rebolusyonaryong kilusang masa at 

Katunayan 
isang malaking drug 
pusher si Asis hindi lamang sa 


City, pagma- 
saker sa pamil- 
yang Villaher- 
mosa sa isang 
baryo sa La Paz 
na nais kamkaman 
ni Torralba ng lupa 
at pagpapapatay sa 
municipal treasurer ng 
La Paz dahil nagpapa- 
kita ito ng mga ebiden- 
sya at saksi ito sa mga 
anomalya ni Torralba sa 
naturang bayan. 


nagkakaisang prente. 

Kagyat na binibigyang-atensyon ng rebolusyonar- 
yong pwersa sa rehiyon ang konsolidasyon ng mga 
kabataang aktibista at kanilang mga organisasyon, na 
produkto ng kilusang anti-Estrada. Sa gayon, paparam- 
ing aktibista mula kabataang magsasaka, manggagawa, 
maralitang lunsod at mga estudyante ang nahihikayat 
na lumahok sa bagong-demokratikong rebolusyon. 
Kinikilala ng rebolusyonaryong pwersa ang kahalaga- 
han ng patuloy na pagrekluta ng kabataan, sa parti- 
kular mga kabataang nakapag-aral, sa hukbong bayan 
para sa tuluy-tuloy na pagsulong ng matagalang dig- 
mang bayan. 

Mga taktikal na opensiba, 
patuloy na inilulunsad 
sa Kabikulan 


DI BABABA SA 19 NA MAGKAKAHIWALAY NA TAKTIKAL NA OPENSIBA 
ang inilunsad ng Bagong Hukbong Bayan sa Bikol mula Enero 
hanggang Abril 2001. Binuo ito ng mga operas- 
yong agaw-armas at pagpaparusa sa mga sagad-saga- 
rang kontra-rebolusyonaryo at masasamang elemento. = 
Mayroon ding depensibang naitransporma sa open- 
siba. 


Ayon sa ulat-koresponsal na 
ipinadala ng Romulo Jallores 
Command (RJC) sa Ang Bayan, 
tuluy-tuloy at papadalas na inilu- 
lunsad sa rehiyon ang malilit suba- 
lit matatagumpay na taktikal na 
opensiba. 

Noong Abril 20, pinarusahan 
ng kamatayan si Florencio Muñoz, 
dating alkalde ng Camalig, Albay. 
Pangunahin sa kanyang mga krimen 
ang pagbubuo ng lambat paniktik 
laban sa rebolusyonaryong kilusan 
na nagresulta sa pagkamatay ng 
ilang mandirigma ng BHB at 
masugid na pagsuporta sa pagpa- 
patayo ng mapaminsalang Palanog 
Cement Factory kapalit ng malak- 
ing halaga ng pera. 

Noong Abril 11, nireyd ng mga 
mandirigma ng BHB ang bahay ng 
isang pulis sa Barangay Dalupaon, 
Pasacao, Camarines Sur. Nadakip si 
SPO3 Edmundo Silapan Mendoza 
ng San Fernando Municipal Police 
Station. Gayunman, kaagad rin 


siyang pinalaya mata- fu 
pos 8mapaliwanagan. f ] 
Nakumpiska sa kanya 
ang isang 9 mm na pis- 
tola, tatlong magasin (# BB 
at mga bala, magasin @s $ 
ng M16 at iba pang 
kagamitang militar. 
Noong Marso 21, ligtas na 


kinubkob ng isang seksyon ng 
Rapid Deployment Force ng 
22nd IB sa Barangay Bololo, 


SINALAKAY NG MGA PULANG 
mandirigma ang munisipyo ng 
Gainza, Camarines Sur noong 
tanghali ng Abril 27. 
Tinutukan at pinadapa ng 
mga gerilyang babae ang hepe 
ng pulisya ng Gainza na si 
Insp. Ricardo Nocos, at ang 

A 
nakaatras ang mga kasamang KA A 
EEA 


Guinobatan, Albay. Sa kabila ng 
kanilang katayuang depensibo, 
matagumpay na nakapanlaban ang 
mga kasama. Isang kaaway ang 
napatay at tatlong iba pa ang nasu- 
gatan. 

Noong Pebrero 17, ginawaran 
ng parusang kamatayan ng BHB si 
Beverly Maslog sa Legazpi City. 
Napatay din si SPO1 Jose Quorem- 
ces na lulan ng traysikel na sina- 
sakyan ni Maslog. Si Maslog ay 
aktibo sa paglaban sa rebolusyo- 
naryong kilusan. Marami 
siyang ipinahamak 
na mga kasama 
at masa. Sa 
pamamagitan ng 
isang programa 
sa radyo sa 
Albay, aktibo 
siyang nanawagan 
sa pagpapasuko sa mga 
kasama at naghasik ng 
mga intriga laban sa kil- 
usan. Ginamit din niya 
ang pangalan ng mga lider 
ng BHB sa pangingikil para sa 
PNP. 

Sumusunod ang ilan sa mga 


tb maliliit na taktikal na opensibang 


inilunsad sa Kabikulan, bukod sa » 


Munisipyo sa Camarines Sur, nireyd ng BHB 


iba pang mga empleyado roon. 
Nakasamsam ang BHB ng mga 
radyo mula sa munisipyo. Bago 
pa gawin ang pagsalakay ay 
nakakumpiska na ng isang M16 
at isang pistolang 9 mm ang 
mga mandirigma mula sa bahay 
ng dalawang pulis. 

PINARUSAHAN ng Melito Glor 
Command (MGC) ng BHB-Timog 
Katagalugan si Marcial Punzalan, 
kongresman ng ikalawang distrito 
ng Quezon, nitong gabi ng Mayo 
12 sa Tiaong, Quezon. Napatay 
din ang isang niyang badigard at 
isang upisyal militar. Kaagad na 
nagpahayag ang tagapagsalita ng 
MGC na si Tirso “Ka Bart” Alcan- 
tara na ang BHB ang naggawad ng 
parusang kamatayan kay Punza- 
lan. Pinarusahan siya dahil sa 


3 SUNDALO NG AFP, PATAY 
SA AMBUS SA SURIGAO 


ISANG sarhento at dalawang 
korporal ng Philippine Army ang 
napatay nang tambangan ng mga 
Pulang mandirigma noong Abril 
29 sa Sityo Magtuyom, Bislig, 
Surigao del Sur. Ang naturang 
mga elemento ng AFP ay sang- 
kot sa paglulunsad ng mga mapa- 
minsalang operasyong militar sa 
nasabing lugar. 


4 mga naiulat na sa AB: 

1. Pag-isnayp kay Sgt. Roy 
Brogada ng 16th IB sa Barangay 
Bulacao, Gubat, Sorsogon noong 
Marso 11. 

2. Pagtambang kay Herardo Sal- 
ceda, isang CAFGU, sa Barangay 

MGA BALITA NG PAKIKIBAKA 


MGA KRIMINAL NA PULITIKO, 
PINARUSAHAN NG MGC 


pagiging sagad-sagarang kontra- 
rebolusyonaryo at protektor ng sin- 
dikato sa droga sa prubinsya. 
Bandang hapon naman nitong 
Mayo 7, pinarusahan din ng MGC 
si Cesar Platon, alkalde ng Tanauan 
City, Batangas. Ayon kay Ka Bart, 
pinarusahan si Platon dahil sa kani- 
yang mga kasong kriminal at kon- 
tra-rebolusyonaryo. Ilan sa mga ito 
ang pagtutulak ng droga, carnap- 
ping, gunrunning at paglabag sa 
mga karapatang-tao. 


KUMPANYA SA QUARRYING 
SA DAVAO, PINARUSAHAN 


SINUNOG ng mga mandirigma 
ng BHB nitong Mayo 22 ang 
mga makinaryang pang-quarry ng 
North American Crusher at Algon 
Construction sa Brgy. Gumalang, 
Baguio District, Davao City. Ang 
pagpaparusang ginawa ay bunga ng 
patuloy na pagtanggi ng kumpanya 
na magbayad ng buwis sa demokra- 
tikong gubyernong bayan. 


Buyo, Manito, Albay, at pagkum- 
piska ng kanyang maikling baril. 

3. Pagkumpiska ng isang .22, 
isang magasin, 19 bala at isang 
teleskopyo mula kay Barangay 
Kapitan Yolanda Imperial ng Bliss, 
Monbon-Irosin, Sorsogon noong 


MGA WARLORD 
SA NEGROS ORIENTAL, 
PINARUSAHAN NG BHB 


GINAWARAN ng BHB ng paru- 
sang kamatayan noong Abril 27 
si Jose Cardenas, bise alkalde 
at tumatakbong alkalde ng Can- 
laon, Negros Oriental, ang kapa- 
tid niyang konsehal na si Jessica 
Cardenas, at apat na iba pa. 

Ayon sa pahayag ni Bayani 
Obrero, tagapagsalita ng Gatmai- 
tan Operation Command ng BHB, 
ang pagpaparusa sa magkapatid 
na Cardenas ay kahilingan ng 
malawak na masa ng mamamayan 
ng Canlaon C ity. Aniya, si Carde- 
nas ay napatunayang maysala sa 
pagpatay, pagharas at pagdakip sa 
mga magsasakang inagawan ng 
lupa, iligal na pagtotroso, gunrun- 
ning, drug trafficking at pagsupil 
sa karapatan ng mamamayan. 

Dagdag pa ni Kasamang 
Obrero, naghasik ng lagim ang 
magkapatid na Cardenas sa Can- 
laon sa pamamagitan ng mga 
armadong goon, kontrol ng mili- 
tar at pulisya, at pag-aarmas ng 
mga upisyal ng barangay, mga 
tanod at impormer. 

Sina Cardenas ay pinarusahan 
sa Sityo Pinamintigan, Barangay 
Budlasan, Canlaon C ity. 


Enero 19 

4. Sa parehong araw, pag-agaw 
ng armas ni TSgt. Jaime Borigas, 
Jr. na nakatalaga sa Southern Com- 
mand, Cagayan de Oro at nakatira 
sa Bagsangan, Irosin. Nakumpiska sa 
kanya ang isang .45 at isang .22. 

